Két év múlva újra csatlakozott a kozák–lengyel háborúhoz, de a beresteczkói ütközetben súlyos vereséget szenvedtek, s a csatában elvesztette testvérét Amuratot, valamint jeles murzáját Tuhaj-bejt, s ő maga is megsebesült. A kán kivonult a csatából, mire Hmelnickij utána vágtatott és könyörgött hozzá, hogy térjen vissza. Islam-Girej szörnyen dühös lett, hogy ezek után könyörögni mer hozzá a hetman, ezért elhurcolta. A fogságban Hmelnickij többször próbálta meg rávenni, hogy térjen vissza és mentsék fel az ostromlott kozák szekérvárat, de kán hajthatatlan maradt. Bár később mégis ráállt az újbóli szövetségre és folytatta a háborút a lengyelek ellen. A batohi csatában Hmelnickijjel megverte a lengyel-litván sereget, s nem sokkal ezután bekerítették a II. János Kázmért, de Islam-Girej ismét kijátszotta a kozákokat és egyezséget kötött a királlyal.